ঢাকায় বিআরটিএতে নিবন্ধিত বাস ও মিনিবাস আছে প্রায় ৩৯ হাজার ৬৬০টি। এর মধ্যে স্বাভাবিক সময়ে চলত প্রায় আট হাজার। বাকিগুলো বিভিন্ন কারণে ঢাকার বাইরে চালানো শুরু হয়েছিল। অনেক বাস মহানগরীতে চলাচলের একেবারে অনুপযোগী। শিক্ষার্থীদের নিরাপদ সড়ক চাই আন্দোলনের পর পুলিশ ও বিআরটিএ অভিযান শুরু করে আট হাজার বাস ও মিনিবাসের প্রায় অর্ধেকের চলাচল বন্ধ করে দেওয়া হয়। কারণ এগুলোর বৈধ চালক নেই কিংবা গাড়ির বৈধ কাগজপত্রও নেই। অভিযানের ফলে এখন প্রায় ৪০ শতাংশ বাস ও মিনিবাস রাস্তায় চলাচল করছে না বলে বিভিন্ন পরিবহন মালিক সমিতি ও শ্রমিক ইউনিয়ন সূত্রে জানা গেছে।